Billy Idol

Ο Ουίλιαμ Μάικλ Άλμπερτ Μπρόουντ (William Michael Albert Broad, 30 Νοεμβρίου 1955), γνωστός επαγγελματικά ως Billy Idol, είναι Άγγλος τραγουδιστής, τραγουδοποιός, μουσικός και ηθοποιός. Έγινε γνωστός τη δεκαετία του 1970 αναδυόμενος από την πανκ ροκ σκηνή του Λονδίνου ως ο τραγουδιστής του γκρουπ Generation X. Στη συνέχεια, ξεκίνησε σόλο καριέρα, η οποία είχε ως αποτέλεσμα τη διεθνή αναγνώριση.

Ξεκίνησε τη μουσική του καριέρα στα τέλη του 1976 ως κιθαρίστας στο πανκ ροκ συγκρότημα Chelsea. Ωστόσο, σύντομα αποχώρησε από το γκρουπ. Με τον πρώην μέλος του συγκροτήματος, Τόνι Τζέιμς, ο Idol σχημάτισε το Generation X. Με τον Idol ως τραγουδιστή, το συγκρότημα σημείωσε επιτυχία στο Ηνωμένο Βασίλειο και κυκλοφόρησε τρία στούντιο άλμπουμ στη Chrysalis Records και στη συνέχεια διαλύθηκε. Το 1981, ο Idol μετακόμισε στη Νέα Υόρκη για να ξεκινήσει τη σόλο καριέρα του σε συνεργασία με τον κιθαρίστα Στιβ Στίβενς. Το πρώτο στούντιο άλμπουμ του, Billy Idol (1982), ήταν εμπορική επιτυχία. Με τα βιντεοκλίπ Dancing with Myself και White Wedding, ο Idol έγινε σύντομα βασικός πρωταγωνιστής του τότε νεοσύστατου MTV.

 Παραπομπές 

Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Άγγλοι ηθοποιοί κινηματογράφου
Κατηγορία:Πολιτογραφημένοι πολίτες των Ηνωμένων Πολιτειών